turjo4nis/wikipedia-bn-dump-20250701 huggingface dataset:
সুসিলো বামবাং ইয়ুধনো

সুসিলো বামবাং ইয়ুধনো,   (উচ্চারণ ; ; জন্ম: ৯ সেপ্টেম্বর, ১৯৪৯) পূর্ব জাভার পাসিটান এলাকায় জন্মগ্রহণকারী ইন্দোনেশিয়ার বিশিষ্ট রাজনীতিবিদ ও সেনাবাহিনীর অবসরপ্রাপ্ত জেনারেল অফিসার। বৈশ্বিক পর্যায়ে সংক্ষেপে তিনি এসবিওয়াই নামে পরিচিত হয়ে আছে। ২০০৪ সাল থেকে তিনি ইন্দোনেশিয়ার ৬ষ্ঠ রাষ্ট্রপতি। পাশাপাশি ইন্দোনেশিয়ার ডেমোক্র্যাটিক পার্টির সভাপতি হিসেবেও রয়েছেন তিনি।

প্রারম্ভিক জীবন 
ইয়ুধনো নিম্ন-মধ্যবিত্ত শ্রেণীর পরিবারের সন্তানরূপে পূর্ব জাভার প্যাসিটান রিজেন্সি’র আর্যোসারি এলাকার ট্রিমাস গ্রামে জন্মগ্রহণ করেন। রাদেন সোকোতজো ও সিতি হাবিবা ছিলেন তার বাবা-মা। তার পিতা রাদেন সোকোতজো ছিলেন মাঝারীসারির একজন সামরিক কর্মকর্তা। তিনিও পিতার পদাঙ্ক অনুসরণ করেন। সংস্কৃত ভাষার একটি শাখা জাভানীয় ভাষায় তার নামকরণ হয়েছে। সু শব্দের অর্থ ভালো, সিলা অর্থ আচরণ। বামবাং জাভানীয় ভাষায় বালকদের জন্য উপযোগী সনাতনী নাম। ইয়ুধনো এসেছে যোদ্ধা থেকে।

শৈশবকাল থেকেই তিনি সেনাবাহিনীতে যোগ দেয়ার ইচ্ছে পোষণ করেছিলেন। বিদ্যালয় জীবনে তিনি প্রাতিষ্ঠানিক বিদ্যাগ্রহণের পাশাপাশি কবিতা, ছোট গল্প ও অভিনয় করতেন। এছাড়াও তিনি সঙ্গীত এবং ক্রীড়ানুরাগী ছিলেন। তিনি ও তার বন্ধুরা মিলে ক্লাব রাজাওয়ালী নামে একটি ভলিবল ক্লাব এবং গায়া তেরুনা নামের একটি ব্যান্ড দল প্রতিষ্ঠা করেন। ইন্দোনেশীয় সামরিক একাডেমি থেকে ১৯৭৩ সালে স্নাতক ডিগ্রী সম্পন্ন করে সামরিকবাহিনীতে যোগদান করেন। এক ক্ষমতাধর জেনারেলের কন্যা ক্রিস্টিয়ানি হেরাবতীকে বিয়ে করে তার দ্রুত র‌্যাঙ্কিংয়ে উত্তোরণ ঘটে। সামরিক কর্মকর্তা হিসেবে ইয়ুধনো বিদেশ থেকে ব্যাপক অভিজ্ঞতা অর্জন করেন। ১৯৮০-এর দশকে মার্কিন যুক্তরাষ্ট্রের সেনাবাহিনী’র ইনফ্যান্ট্রি অফিসার অ্যাডভান্স কোর্স, ইউ.এস. আর্মি কমান্ড এন্ড জেনারেল স্টাফ কলেজ থেকে ১৯৯১ সালে প্রশিক্ষণ গ্রহণ করেন। ওয়েবস্টার ইউনিভার্সিটি থেকে ব্যবসায় প্রশাসনে স্নাতকোত্তর ডিগ্রী লাভ করেন। এছাড়াও, ইন্দোনেশিয়ার বোগোর এগ্রিকালচারাল ইন্সটিটিউট থেকে ২০০৪ সালে অর্থনীতিতে পিএইচডি ডিগ্রী অর্জন করেছেন তিনি।

রাজনৈতিক জীবন 
২০০৪ সালের রাষ্ট্রপতি নির্বাচনে তিনি বিজয়ী হয়েছিলেন। এ নির্বাচনে তিনি সাবেক রাষ্ট্রপতি মেঘবতী সুকর্ণপুত্রীর বিপক্ষে ৬১% ভোটে পরাভূত করে এ সম্মাননা অর্জন করেন। ২০ অক্টোবর, ২০০৪ তারিখে উপ-রাষ্ট্রপতি জুসুফ কালাকে সাথে নিয়ে শপথ গ্রহণপূর্বক কার্যালয়ের দায়িত্বভার গ্রহণ করেন। অতঃপর ২০০৯ সালের রাষ্ট্রপতি নির্বাচনে বোদিনোকে সাথে নিয়ে পুনরায় নির্বাচনে অংশগ্রহণ করেন। প্রথম পর্যায়ের ভোটে সংখ্যাগরিষ্ঠতা পাওয়ায় ২০ অক্টোবর, ২০০৯ তারিখে দ্বিতীয় মেয়াদে রাষ্ট্রপতির দায়িত্ব গ্রহণ করেন।

সম্মাননা 
টাইম সাময়িকীর পক্ষ থেকে ২০০৯ সালে তাকে বিশ্বের সর্বাপেক্ষা ১০০ প্রভাবশালী ব্যক্তির একজন হিসেবে স্বীকৃতি দেয়া হয়। ৯-১১ মার্চ, ২০১০ তারিখে অস্ট্রেলিয়ায় রাষ্ট্রীয় সফরে তাকে সম্মানসূচক অর্ডার অব অস্ট্রেলিয়া (এসি) পদবীতে ভূষিত করা হয়। এছাড়াও তিনি অস্ট্রেলীয় সংসদে ভাষণ দান করেন যা যে-কোন ইন্দোনেশীয়দের মধ্যে প্রথম। ৩০ অক্টোবর, ২০১২ তারিখে রাণী দ্বিতীয় এলিজাবেথ কর্তৃক তাকে সম্মানসূচক নাইট গ্র্যান্ড ক্রস অব দি অর্ডার অব দ্য বাথ (জিসিবি) উপাধি প্রদান করা হয়।

তথ্যসূত্র

বহিঃসংযোগ 

 President of Indonesia, Dr. H. Susilo Bambang Yudhoyono official government website
 
 
 
 
 
 
 New era as Susilo Bambang Yudhoyono takes office, Rachel Harvey, BBC News, 20 October 2004
 VOA News
 Profile  at Tokoh Indonesia

ইন্দোনেশিয়ার রাষ্ট্রপতি
১৯৪৯-এ জন্ম
জীবিত ব্যক্তি
ইন্দোনেশীয় মুসলিম
ইন্দোনেশীয় জেনারেল
জাভানীয় ব্যক্তি
উইলিয়াম ডামপিয়ের

উইলিয়াম ডামপিয়ের (খ্রিস্টধর্মে দীক্ষিত ৫ সেপ্টেম্বর ১৬৫১ - ১৭৫১-এর প্রথম দিকে) ছিলেন ইংরেজ বংশদ্ভূত প্রথম আবিষ্কারক যিনি বর্তমান অস্ট্রেলিয়ার এবং প্রথম ব্যক্তি যিনি জনপথে তিনবার পৃথিবী প্রদক্ষিণ করেছেন। তাকে অস্ট্রেলিয়ার প্রথম প্রাকৃতিক ইতিহাসবিদ হিসেবেও বর্ণনা করা হয়, এবং স্যার ওয়াল্টার রেলিগ থেকে জেমস কুকের সময়কালের একজন গুরূত্বপূর্ণ আবিষ্কারক হিসেবে সম্মান করা হয়।

ডামপিয়ের তার বই অ্য নিউ ভয়েজ রাউন্ড দ্য ওয়ার্ল্ড দিয়ে ব্রিটিশ নৌবিভাগকে প্রভাবিত করার পর, ডামপিয়েরকে একটি রাজকীয় নৌজাহাজের দায়িত্ব দেওয়া হয় এবং পশ্চিম অস্ট্রেলিয়ায় গুরুত্বপূর্ণ আবিষ্কার করেন কিন্তু নৃশংসতার জন্য তাকে কোর্ট মার্শাল দেওয়া হয়েছিল। পরবর্তী একটি ভ্রমণে তিনি আলেক্সেন্ডার সেলক্রিককে উদ্ধার করেন, যার থেকে অণুপ্রাণিত হয়ে ড্যানিয়েল ডিফো তার অন্যন্য সৃষ্টি রবিনসন ক্রুসো রচনা করেন। ডামপিয়ের নিজেও অনেককে অনুপ্রাণিত করেছিলেন তাদের মধ্যে উল্লেখযোগ্য হলে, জেমস কুক, লর্ড নেলসন, চার্লস ডারউইন ও আলফ্রেড রাসেল ওয়ালেস।

প্রারম্ভিক জীবন 
উইলিয়াম ডামপিয়ের ১৬৫১ সালে সামারসেটের ইস্ট কুকেরে জন্মগ্রহণ করেন। তিনি খ্রিস্টধর্মে দীক্ষিত হন ৫ই সেপ্টেম্বর কিন্তু তার জন্মের নির্দিষ্ট তারিখ খুঁজে পাওয়া যায় নি। তিনি ব্রুটনের কিং’স স্কুলে শিক্ষাগ্রহণ করেন। ১৬৭৩ সালে রাজকীয় নৌবাহিনীতে যোগদান করার পূর্বে তিনি দুটি বাণিজ্য জাহাজ নিয়ে সমুদ্র যাত্রা করেছিলেন। একই বছরের জুনে তিনি স্কনিভেল্ডের দুটি যুদ্ধে অংশ নেন।

নৌবাহিনীতে যোগদানের পর তিনি অসুস্থতার জন্য কয়েকমাস পর ইংল্যান্ড ফিরে আসতে বাধ্য হন। পরবর্তী কয়েক বছর তিনি বিভিন্ন পেশায় জড়িত ছিলেন, তার মধ্যে জ্যমাইকায় বাগানের ব্যবস্থাপনা ও মেক্সিকোতে লগিং করেছেন। পরবর্তীতে তিনি অন্য একটি অভিযানে অংশ নেন।

বই 
 অ্য নিউ ভয়েজ রাউন্ড দ্য ওয়ার্ল্ড, ১৬৯৭
 ভয়েজ এন্ড ডেসক্রেপসন, ১৬৯৯
 অ্য ভয়েজ টু নিউ হোলেন্ড, ১৭০৩
 অ্য সাপ্লিমেন্ট অফ দ্য ভয়েজ রাউন্ড দ্য ওয়ার্ল্ড, ১৭০৫
 দ্য ক্যম্পেসে ভয়েজ, ১৭০৫
 অ্য ডিসকাস অফ উইন্ডস, ১৭০৫
 অ্য কন্টিনেসন অফ অ্য ভয়েজ টু নিউ হোলেন্ড, ১৭০৯

তথ্যসূত্র

বহিঃসংযোগ 
 "Ascension Island: Wreck of the Roebuck", the 2001 expedition to find Dampier's ship sponsored by the Western Australian Maritime Museum
 "A Singular Man: William Dampier—Adventurer, Author, Survivor" by Edward E. Leslie (1988) in Desperate Journeys, Abandoned Souls: True Stories of Castaways and Other Survivors (pp. 47–60)
 
 A Voyage to New Holland
 A Continuation of a Voyage to New Holland
 Works by William Dampier: facsimile scans at Early Canadiana Online, originals held by the Library and Archives Canada.
 A New Voyage Round the World
 Voyages and Descriptions
 A Voyage to New Holland
 A Continuation of a Voyage to New Holland
 Dampier Bibliography from the Human and Cartographic History of the Galápagos Islands
 A New Voyage Round the World (HTML version)
 

১৬৫১-এ জন্ম
১৭১৫-এ মৃত্যু
ইংরেজ প্রাইভেটিয়ার
ইংরেজ অভিযাত্রিক
ইংরেজ নাবিক
প্যাসিফিক রিম (চলচ্চিত্র)

প্যাসিফিক রিম () জুলেরমো ডেল টরো দ্বারা পরিচালিত, জুলেরমো ডেল টরো এবং ট্রাভিস বীচম্যান দ্বারা লিখিত, এবং চার্লি হুন্নাম, ইদ্রিস এল্বা, রিঙ্কো কিকুছি, চার্লি ডে, রবার্ট কাযিন্সকী, ম্যাক্স মার্টিনি, এবং রন পালম্যান কর্তৃক অভিনীত একটি ২০১৩ আমেরিকান কল্প বিজ্ঞানের দৈত্য বিষয়ক চলচ্চিত্র। চলচ্চিত্রটির সময়কাল ২০২০-এর দশকে, যখন পৃথিবী প্রশান্ত মহাসাগর এর মেঝে উপর একটি interdimensional প্রবেশমুখ থেকে নির্গত colossal দানব কাইজুর সাথে যুদ্ধে করে। দানবের সাথে যুদ্ধ করার জন্য, মানুষ ইয়েগারস:দৈত্যকায় মানবআকৃতি মেকা তৈরি করে, প্রতিটি দুইজন বৈমানিক দ্বারা নিয়ন্ত্রিত যাদের মন একটি স্নায়ুর সেতুর সাথে সংযুক্ত।

কুশীলব
 চার্লি হুন্নাম
 ইদ্রিস এল্বা
 রিঙ্কো কিকুছি
 চার্লি ডে
 রবার্ট কাযিন্সকী
 ম্যাক্স মার্টিনি
 রন পালম্যান

তথ্যসূত্র

বহিঃসংযোগ
 
 
 
 
 

২০১৩-এর চলচ্চিত্র
২০১০-এর দশকের বিজ্ঞান কল্পকাহিনী চলচ্চিত্র
২০১৩-এর ত্রিমাত্রিক চলচ্চিত্র
গিয়ের্মো দেল তোরো পরিচালিত চলচ্চিত্র
গিয়ের্মো দেল তোরো প্রযোজিত চলচ্চিত্র
গিয়ের্মো দেল তোরোর চিত্রনাট্য
মার্কিন চলচ্চিত্র
মার্কিন বিজ্ঞান কল্পকাহিনী চলচ্চিত্র
লিজেন্ডারি পিকচার্সের চলচ্চিত্র
প্রশান্ত মহাসাগরের পটভূমিতে চলচ্চিত্র
প্রযুক্তি সম্পর্কে চলচ্চিত্র
ভবিষ্যতের পটভূমিতে চলচ্চিত্র
অ্যানি পুরস্কার বিজয়ী
আইম্যাক্স চলচ্চিত্র
ওয়ার্নার ব্রসের চলচ্চিত্র
অনাথ সম্পর্কে চলচ্চিত্র
সান ফ্রান্সিস্কোর পটভূমিতে চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
টোকিওর পটভূমিতে চলচ্চিত্র
টরন্টোয় ধারণকৃত চলচ্চিত্র
মার্কিন রোবট চলচ্চিত্র
রহস্যদঘাটন চলচ্চিত্র
২০২৫-এর পটভূমিতে চলচ্চিত্র
২০১০-এর দশকের অ্যাকশন থ্রিলার চলচ্চিত্র
মার্কিন ত্রিমাত্রিক চলচ্চিত্র
২০২০-এর পটভূমিতে চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
খ্রি-মাং-স্লোন-র্ত্সান

খ্রি-মাং-স্লোন-র্ত্সান() (রাজত্বকাল ৬৫০-৬৭৬) স্রোং-ব্ত্সন-স্গাম-পোর পৌত্র ও উত্তরাধিকারী এবং তিব্বত সাম্রাজ্যের তৃতীয় সম্রাট ছিলেন।

অভিষেক 

আঠারো বছর বয়সে স্রোং-ব্ত্সন-স্গাম-পোর পুত্র গুং-স্রোং-গুং-ব্ত্সনের মৃত্যু হওয়ায় তার পুত্র খ্রি-মাং-স্লোন-র্ত্সান তিব্বত সাম্রাজ্যের উত্তরাধিকারী হন এবং ৬৪৯ খ্রিষ্টাব্দে সম্রাট স্রোং-ব্ত্সন-স্গাম-পোর মৃত্যু হলে পরবর্তী সম্রাট হন। শৈশবে রাজ্যভার নিতে হয় বলে প্রকৃত শাসনক্ষমতা তার মন্ত্রী ম্গার-স্রোং-র্ত্সানের হাতে ছিল।

সাম্রাজ্য বিস্তার 

খ্রি-মাং-স্লোন-র্ত্সানের শাসনকালে ট্যাং সাম্রাজ্যের সঙ্গে তিব্বতের সম্পর্কের অবনতি ঘটে। ৬৫৮ খ্রিষ্টাব্দে খ্রি-মাং-স্লোন-র্ত্সান তার পিতামহ স্রোং-ব্ত্সন-স্গাম-পোর মতো ট্যাং সম্রাটের কাছে কোন চীনা রাজকুমারীর সঙ্গে তার বিবাহের অনুমতি প্রার্থনা করেন, কিন্তু চীনারা তা মানতে অস্বীকার করেন।  এরপর খ্রি-মাং-স্লোন-র্ত্সান পূর্বে তুয়ুহুন রাজ্য ও পশ্চিমে ঝাংঝুং রাজ্যে তিব্বতের শাসনকে আরো শক্তিশালী করা শুরু করেন। 

৬৬২ খ্রিষ্টাব্দের কাছাকাছি সময়ে খ্রি-মাং-স্লোন-র্ত্সান পশ্চিম তুর্কী খাগানাতের সাথে বন্ধুত্ব স্থাপন করে এই দুই শক্তি ৬৬৩ খ্রিষ্টাব্দে কাশগর ও ৬৬৫ খ্রিষ্টাব্দে খোটান দখল করে। ৬৬৭ খ্রিষ্টাব্দে তিব্বতের নিকট তুর্কী নুশিবাই পরাজয় স্বীকার করে যার ফলে ওয়াখান উপত্যকা দখলে চলে আসে।  ৬৭০ খ্রিষ্টাব্দে তিব্বতী বাহিনী চীনের অধিকারে থাকা তারিম নদীর পশ্চিম উপত্যকা ও আকসু দখল করে নেয়।

মৃত্যু 

পুরাতন তিব্বতী বর্ষানুক্রমিক ইতিবৃত্ত অনুসারে ৬৭৬ খ্রিষ্টাব্দে খ্রি-মাং-স্লোন-র্ত্সানের মৃত্যু হয়।  কিন্তু অনেকের মতে তিব্বতীরা তার মৃত্যুর খবর তিন বছর গোপণ করেছিলেন যাতে চীনারা বুঝতে না পারেন যে তিব্বতীদের কোন নেতৃত্বপ্রদানকারী নেই।  চীনা নথিপত্রে তার মৃত্যু ৬৭৯ খ্রিষ্টাব্দে হয়েছিল বলে উল্লেখ করা হয়।  মৃত্যুর পরে তাকে ইয়ার্লুং উপত্যকায় রাজসমাধিস্থলে সমাহিত করা হয়। খ্রি-মাং-স্লোন-র্ত্সানের পরে তার পুত্র খ্রি-দুস-স্রোং-ব্ত্সন মাত্র ছয় বছর বয়সে সিংহাসনে বসেন।

তথ্যসূত্র 

 Choephel, Gedun. (1978). The White Annals. Library of Tibetan Works & Archives Dharamsala, H.P., India.
 Dotson (2009). Brandon Dotson. The Old Tibetan Annals: An Annotated Translation of Tibet's First History. VÖAW, Austria.  (book);  (online edition).

তিব্বতীয় সম্রাট
৬৭৬-এ মৃত্যু
বৌদ্ধ রাজশাসক
তিব্বতীয় বৌদ্ধ
৭ম শতাব্দীতে জন্ম
হাওড়া পুলিশ কমিশনারেট

হাওড়া পুলিশ কমিশনারেট বা হাওড়া সিটি পুলিশ হল হাওড়া জেলার কয়েকটি নির্দিষ্ট শহরাঞ্চলের আইনশৃঙ্খলা রক্ষার দায়িত্বে থাকা একটি বিশেষ শহরাঞ্চলীয় পুলিশ বাহিনী। এটি ২০১১ সালে প্রতিষ্ঠিত হয়। এই কমিশনারেট পশ্চিমবঙ্গ পুলিশের একটি শাখা। হাওড়া জেলা পুলিশকে দ্বিখণ্ডিত করে এই বাহিনী গঠন করা হয়েছে। মোট ১৫ টি থানা এই বাহিনীর অধীনে আছে। হাওড়ার প্রথম পুলিশ কমিশনার হলেন অজেয় মুকুন্দ রাণাডে।

থানা 
 ১.বালি থানা
 ২.লিলুয়া থানা
 ৩.মালিপাঁচঘড়া থানা
 ৪.গোলাবাড়ি থানা
 ৫.হাওড়া থানা
 ৬.শিবপুর থানা
 ৭.জগাছা থানা
 ৮.বাঁটরা থানা
 ৯.নিশ্চিন্দা থানা
 ১০.বেলুড় থানা
 ১১.সাঁতরাগাছি থানা
 ১২.দাশনগর থানা
 ১৩.হাওড়া মহিলা থানা
 ১৪  হাওড়া সাইবার থানা
 ১৫ এ জ সি সি বোস বোটানিক গার্ডেন থানা
 ১৬ চ্যাটারজিহাট থানা

ট্র্যাফিক গার্ডস

 ১ বালি 
 ২ দাশনগর
 ৩ ধুলাগড়
 ৪ গোলাবাড়ি 
 ৫ হাওড়া
 ৬ হাওড়া রেল স্টেশন
 ৭ কোনা
 ৮ ২য় হুগলী ব্রীজ

আরও দেখুন 
 ব্যারাকপুর পুলিশ কমিশনারেট 
 বিধাননগর পুলিশ কমিশনারেট 
 কলকাতা পুলিশ

পাদটীকা 

ভারতের পুলিশ কমিশনারেট
হাওড়া
২০১১-এ পশ্চিমবঙ্গে প্রতিষ্ঠিত
২০১১-এ প্রতিষ্ঠিত সরকারি সংস্থা
পশ্চিমবঙ্গ পুলিশ
জাগো বাংলা

জাগো বাংলা হল একটি বাংলা দৈনিক সংবাদপত্র। এটি কলকাতা থেকে প্রকাশিত হয়। পত্রিকাটি হল সর্বভারতীয় তৃণমূল কংগ্রেসের বাংলা মুখপত্র। পশ্চিমবঙ্গের বিভিন্ন অঞ্চলে, মূলত গ্রামীণ এলাকায়, দলের বার্তা পৌঁছে দিতে এই পত্রিকাটিকে ব্যবহার করা হয়। ২০১১ সালের হিসেব অনুযায়ী, পশ্চিমবঙ্গে এই পত্রিকাটির প্রচার সংখ্যা ৬০,০০০। পত্রিকার বর্তমান সম্পাদক পার্থ চট্টোপাধ্যায়। ২০২১ এর ২১শে জুলাই সাপ্তাহিক থেকে দৈনিক হয়।

তথ্যসূত্র

বহিঃসংযোগ 
 
 aitmc.org 
 epaper.jagobangla.in
 ২০২১-শে জাগো বাংলার দৈনিক সংবাদের পিডিএফ

তৃণমূল কংগ্রেস
২০১১-এ পশ্চিমবঙ্গে প্রতিষ্ঠিত
কলকাতার সংবাদপত্র
বাংলা ভাষার সংবাদপত্র
ভারতের দৈনিক সংবাদপত্র
ডি-লিঙ্ক

ডি-লিঙ্ক কর্পোরেশন ১৯৮৬ সালের মার্চ মাসে তাইপেই শহরে প্রতিষ্ঠিত হয়। এটি নেটওয়ার্ক অ্যাডাপ্টার ভেন্ডর হিসেবে যাত্রা শুরু করে এবং পরে গ্রাহক ও ব্যবসা উভয় পর্যায়ে নেটওয়ার্কিং সল্যুশন নির্মাতায় পরিণত হয়। ২০০৭ সালে ডি-লিঙ্কের মার্কেট শেয়ার ছিল ২১.৯%। ২০০৭ সালে এটি ইফো টেক ১০০ এর তালিকায় ছিল। ডি-লিঙ্কের ৬৪টি দেশে ১২৭টি বিক্রয়কেন্দ্র রয়েছে। ডি-লিঙ্কের প্রদাহ্ন প্রতিদ্বন্দ্বী সিসকো, নেটগিয়ার এবং হিউলেট-প্যাকার্ড।

পণ্য

তথ্যসূত্র

বহিঃসংযোগ 

 D-Link International
 D-Link source code released under GPL 
 Complete D-Link Device Listing

 
নেটওয়ার্কিং কোম্পানি
নেটওয়ার্কিং হার্ডওয়্যার কোম্পানি
১৯৮৬-এ প্রতিষ্ঠিত কোম্পানি
ডি
তাইওয়ানের ইলেকট্রনিক্স কোম্পানি
তাইওয়ান স্টক এক্সচেঞ্জের তালিকাভুক্ত কোম্পানি
টেলিযোগাযোগ যন্ত্রপাতি বিক্রেতা
টেলিকনফারেন্সিং
ভিডিওটেলিফোনি
তাইওয়ানী মার্কা
তাইপে ভিত্তিক কোম্পানি
১৯৮৬-এর প্রতিষ্ঠান তাইওয়ানে
রাউটার (কম্পিউটিং)
নেটওয়ার্কিং হার্ডওয়্যার
২০১৩–১৪ অস্ট্রেলিয়া ক্রিকেট দলের ভারত সফর

অস্ট্রেলিয়া জাতীয় ক্রিকেট দল ১০ অক্টোবর থেকে ২ নভেম্বর, ২০১৩ তারিখ পর্যন্ত ভারত সফর করে। সফরে দলটি ১টি টুয়েন্টি২০ আন্তর্জাতিক খেলাসহ ৭টি একদিনের আন্তর্জাতিক ক্রিকেট সিরিজে ভারতীয় দলের মোকাবেলা করে। পিঠের আঘাতপ্রাপ্তির জন্য অস্ট্রেলীয় ক্রিকেটার মাইকেল ক্লার্কের পরিবর্তে কলাম ফার্গুসন অংশগ্রহণ করেন। এছাড়া, দলের নেতৃত্বভার জর্জ বেইলি গ্রহণ করেন।

দ্বিতীয় একদিনের আন্তর্জাতিক খেলায় অস্ট্রেলিয়ার প্রথম পাঁচজন ব্যাটসম্যানই পঞ্চাশ বা তদূর্ধ্ব রান সংগ্রহ করেছেন যা একদিনের ক্রিকেট ইতিহাসে অন্য কোন দলই এ সক্ষমতা প্রদর্শন করতে পারেননি।

দলের সদস্য

টি২০আই সিরিজ

একমাত্র টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

৭ম ওডিআই

পরিসংখ্যান

তথ্যসূত্র

বহিঃসংযোগ 
 ইএসপিএনে সিরিজের প্রথম পাতা

২০১৩–১৪ আন্তর্জাতিক ক্রিকেট প্রতিযোগিতা
২০১৩-এ ভারতীয় ক্রিকেট
২০১৩-এ ক্রিকেট
২০১৩-এ অস্ট্রেলীয় ক্রীড়া
অস্ট্রেলিয়া ক্রিকেট দলের ভারত সফর
২০০০-০১ থেকে ভারতের ক্রিকেট মৌসুম
একবিংশ শতাব্দীতে জলদস্যুতা

একবিংশ শতাব্দীর জলদস্যুতা মূলত সোমালী জলদস্যুদের সাথে সম্পর্কিত। ২০০৫ সাল ও সোমালী গৃহযুদ্ধের দ্বিতীয় পর্যায় থেকে এ অঞ্চলে জলদস্যুতা নাটকীয়ভাবে বৃদ্ধি পায়। বিংশ শতকের শেষভাগে, ২০০১ ও ২০০৫ এর মাঝামাঝি সময়ে জলদস্যুতার অভাশ্রম বলে বিবেচ্য ভারত, ইন্দোনেশিয়া, বাংলাদেশ ও পশ্চিম আফ্রিকা উপকূলে এর প্রভাব বেশি লক্ষ্য করা গেছে।

২০০১-২০০৪ 
২০০১ সালের আন্তর্জাতিক সামুদ্রিক সংস্থার এক প্রতিবেদনে উল্লেখ করা হয়, ২০০১ সালের প্রথম তিন মাসেই জলদস্যুতার ৫০টি ঘটনা ঘটেছে যার মধ্যে, ১৮টি দক্ষিণ চীন সাগরে, ১৪টি মালাক্কা প্রণালীতে, ১৩টি ভারত মহাসাগরে, ৪টি পশ্চিম আফ্যিকা উপকূলে ও একটি ফিলিপাইনে।

নববর্ষের দিন, বাংলাদেশের পাথরঘাটে একটি জলদস্যু দল পাঁচটি জাহাজ আটক করে, পরবর্তীতে একই দিনে একই দল মান্দেরবারিয়াতে একটি জাহাজ আক্রোমন করে। এছাড়াও মার্চে অ্যাকচুয়ারিয়া নামে একটি জাহাজের ক্রুরা চট্টগ্রাম বন্দরে নোঙ্গর করা অবস্থায় জলদস্যুদের একটি প্রচেষ্টা ব্যর্থ করে দেয়।

৬ই ডিসেম্বর আমাজন নদীর প্রবেশপথে জলদস্যুরা নিউজিল্যান্ডের বিশিষ্ট ইয়ট-বাইচ খেলোয়াড় ও ১৯৯৫ এবং ২০০০ সালের আমেরিকা কাপ জয়ী স্যার পিটার ব্লেকের ব্যক্তিগত ইয়ট ১১৯-ফিট সীমাস্টারে আরোহণের চেষ্টা করে, এতে পিটার তাদের বাঁধা প্রদান করলে জলদস্যুরা তাকে গুলি করে হত্যা করে।

২০০২ সালে ইন্দোনেশিয়া, বাংলাদেশ ও ভারতকে জলদস্যুতার জন্য ঝুঁকিপূর্ণ দেশের তালিকায় প্রথম তিনটি দেশ হিসেবে বিবেচনা করা হয়। তালিকাটি তৈরির সময় ইন্দোনেশিয়ায় ১০২টি, বাংলাদেশে ৩২টি এবং ভারতে ১৮টি জলদস্যু আক্রোমন সংঘটিত হওয়াকে বিবেচনায় আনা হয়েছিল।

২০০৪ সালে ইন্দোনেশিয়ায় ৯৩টি ও নাইজেরিয়ায় ৩৯টিসহ সাড়া বিশ্বে ৩২৫টির মত জলদস্যুতার ঘটনা ঘটেছিল। এর ফলে ৩০ জন ব্যক্তি প্রাণ হারিয়েছেন।

উল্লেখযোগ্য আক্রমণ

২০০৫-২০১০: সোমালী জলদস্যুতা 

২০০৫ সাল থেকে সোমালিয়া উপকূলে জলদস্যুতার প্রকোপ বৃদ্ধি পেতে শুরু করে এবং জলদস্যুরা গৃহযুদ্ধের সময় জাতিসংঘের রসদ লাইন কেটে দেয় যার ফলে রসদ সরবরাহে বিঘ্ন ঘটে ও কমপক্ষে ১৩টি ভেসেল অপহরণ করে।

বছর অনুযায়ী জলদস্যুতা
২১শ শতাব্দী
ব্যবসায় সুনাম

ব্যবসায় সুনাম হল হিসাববিজ্ঞানের একটি প্রচলিত শব্দ। সাধারণত এটি একটি অস্পৃশ্য (Intangible) সম্পদ, হিসাববিজ্ঞানের ভাষায় যার গণনীয় (quantifiable) মূল্য আছে। একটি ব্যবসা যথেষ্ট সময় ধরে পরিচালিত হবার পর এর অভিজ্ঞতা, পরিচিতি, কয়টা সাধারণের কাছে এর জনপ্রিয়তা ও সুখ্যাতি এবং বিশ্বস্ত ক্রেতা তৈরীর মাধ্যমে এটি ব্যবসায় এর সুনাম জনিত সম্পদ তৈরী করতে পারে। সাধারণত ব্যবসায় সুনাম, সম্পদের খাতায় লিখা না হলেও ব্যাবসার জন্য তা সবচেয়ে বড় সম্পদ হিসেবে পরিগণিত হয়।

আধুনিক ধারণা 
উদাহরণ স্বরূপ একটি সফটওয়্যার কোম্পানির কথা ধরা যাক যার মোট সম্পদের পরিমাণ এক কোটি টাকা(ঋণ অগ্রাহ্য করে কোম্পানির কম্পিউটার ও অন্যান্য যন্ত্রপাতি ও সরঞ্জামের মূল্য)। তবে কোম্পানির মোট মূল্য হতে পারে দশ কোটি টাকা। কোম্পানির বিশ্বস্ত ক্রেতা, অভিজ্ঞতা, মেধা ও অন্যান্য অস্পৃশ্য সম্পদের মূল্যই এখানে প্রায় নয় কোটি টাকা। যদি কেউ উক্ত কোম্পানিটি কিনে নেয়, তবে হিসাবের খাতায় কোম্পানির মূল্য দশ কোটি টাকাই লিখা হবে। যেখানে সম্পদ এক কোটি এবং সুনাম নয় কোটি টাকা দেখানো হবে।

সচরাচর কোন কোম্পানি সুনামের হিসাব রাখে না তবে অন্য কোম্পানি অধিগ্রহণ করার সময় বা অধিগৃহীত হবার পূর্বে পেশাজীবী নিরীক্ষক দ্বারা সুনামের পরিমাণ টাকার অঙ্কে নিরূপিত করে থাকে। এছাড়া ব্যবসায় সুনাম ব্যাল্যান্স শিটে সম্পদের একটি আলাদা অংশ হিসেবে থাকে।

তথ্যসূত্র

বহিঃসংযোগ 

হিসাববিজ্ঞান
কোম্পানি অধিগ্রহণ
হিসাববিজ্ঞান নীতি
হিসাববিজ্ঞান পরিভাষা
অস্পর্শনীয় সম্পত্তি
অধিগ্রহণ ও একত্রীকরণ
ল্হা-বাল-পো

ল্হা-বাল-পো () ৭০৪ খ্রিষ্টাব্দে কয়েক মাসের জন্য তিব্বতের সম্রাট ছিলেন।

পরিবার 

ল্হা-বাল-পো তিব্বতের সম্রাট খ্রি-দুস-স্রোং-ব্ত্সন ও তার তুর্কীভাষী রাণী গা-তুনের সন্তান। খ্রি-দুস-স্রোং-ব্ত্সনের অপর এক স্ত্রী ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনের সন্তান ও পরবর্তী সম্রাট খ্রি-ল্দে-গ্ত্সুগ-ব্ত্সান বয়সে ল্হা-বাল-পোর চেয়ে ছোট ছিলেন।

অভিষেক 

৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এই সময় খ্রি-ল্দে-গ্ত্সুগ-ব্ত্সান সদ্য জন্মলাভ করে। ফলে তখন ল্হা-বাল-পো যোগ্য উত্তরাধিকারী হিসেবে তিব্বতের সিংহাসনে বসেন।

দ্বন্দ্ব 

অনেক তিব্বতবিদের মতে ল্হা-বাল-পোর মাতা গো-তুন এবং সদ্যোজাত খ্রি-ল্দে-গ্ত্সুগ-ব্ত্সানের পিতামহী সাম্রাজ্ঞী খ্রি-মা-লোদ-খ্র্ল-স্তেংয়ের মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন।

পরিবার 

অনেক ঐতিহাসিকের ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। কিন্তু বেশ কিছু ঐতিহা্সিক মনে করেন যে ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন।

তথ্যসূত্র

আরো পড়ুন 

 Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften, 
 Beckwith, Christopher I. (2011) Empires of the Silk Road, Princeton University Press, 
 Sørensen, Per K. (1994) The Mirror illuminating the Royal Genealogies: Tibetan Buddhist Historiography, Harrassowitz, 

তিব্বতীয় সম্রাট
আবুল কালাম আজাদ (সুবেদার)

আবুল কালাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আবুল কালাম আজাদের পৈতৃক বাড়ি নোয়াখালী জেলার চাটখিল উপজেলার সাতড়াপাড়া গ্রামে। তার বাবার নাম আবদুল গণি এবং মায়ের নাম মাহমুদা খাতুন। তার স্ত্রীর নাম সালেহা বেগম। তাদের এক মেয়ে, তিন ছেলে।

কর্মজীবন 
১৯৭১ সালে আবুল কালাম আজাদ কর্মরত ছিলেন পাকিস্তান সেনাবাহিনীর ২৫ বালুচ রেজিমেন্টে। এ রেজিমেন্টটির অবস্থান ছিল যশোর সেনানিবাসে। ওই বছরই তাকে প্রথম ইস্ট বেঙ্গল রেজিমেন্ট থেকে সেখানে বদলি করা হয়। যোগ দেওয়ার পর ব্যাটালিয়ন অধিনায়ক তাকেসহ ওই রেজিমেন্টে কর্মরত বেশির ভাগ বাঙালিকে ছুটি দেন। মুক্তিযুদ্ধ শুরু হলে নিজ এলাকায় প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পুনর্গঠিত হওয়ার পর রাজনগর সাবসেক্টরে যুদ্ধ করেন। পরে নিয়মিত মুক্তিবাহিনীর নবগঠিত ১০ ইস্ট বেঙ্গল রেজিমেন্টে তাকে অন্তর্ভুক্ত করা হয়।
আবুল কালাম আজাদ স্বাধীনতার পর বাংলাদেশ সেনাবাহিনীতে সুবেদার পদে উন্নীত হন। ১৯৯৫ সালে অবসর নেন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
জীবিত ব্যক্তি
নোয়াখালী জেলার ব্যক্তি
১৬২০-এর দশকে জলদস্যুতা



ঘটনাসমূহ

১৬২৭ 

 ৪ থেকে ১৯শে জুলাই পর্যন্ত ১৪দিন ওলন্দাজ বারবারি জলদস্যু মুরাত রেইস দ্য ইয়ংগার আইসল্যান্ড-এর আস্টারল্যান্ড ও ভেস্টমানায়েজার আক্রমণ করেন। ভেস্টমানায়েজারের আক্রমণকে তুর্কী অপহরণ হিসেবে ডাকা হয়।

বছর অনুযায়ী জলদস্যুতা
জলদস্যুতা
১৬৩০-এর দশকে জলদস্যুতা



ঘটনাসমূহ

১৬৩১ 

 ২০শে জুন মুরাত রেইস দ্য ইয়ংগার বাল্টিমোর লুণ্ঠন কর, যেখানে তিনি ১০৮ জন ইংরেজ আবাদকারী ও স্থানীয় আইরিশ জনগণকে আটক করেন। প্রায় সকল গ্রামবাসীদেরকে লোহার শিকলে আবদ্ধ করা হয় এবং দক্ষিণ আফ্রিকায় দাসত্ব বরণ করতে হয়।

বছর অনুযায়ী জলদস্যুতা
জলদস্যুতা
ডেগেনডর্ফ

ডেগেনডরফ () দক্ষিণ জার্মানিতে অবস্থিত একটি শহর। ডেগেনডরফ সীমিত বাবারিয়ান জেলার 
একটি বড় প্রশাসনিক অঞ্চল।

ইতিহাস ও ঐতিহ্য

ভূগোল

আবহাওয়া ও জলবায়ু

স্থানীয় সরকার

যাতায়াত

নাগরিক পরিসেবা

অর্থনীতি

জনগোষ্ঠী

সংস্কৃতি

শিক্ষা ও শিক্ষা প্রতিষ্ঠান 

১৯৯৪ খ্রিস্টাব্দে ডেগেনডরফ ইন্সটিটিউট অফ টেকনোলজি স্থাপিত হয়।

তথ্যসূত্র

বহিঃসংযোগ 
 City of Deggendorf home page

ব্যাভারিয়ার শহর
ডেগেনডর্ফ ইনস্টিটিউট অফ টেকনোলজি

ডেগেনডর্ফ ইনস্টিটিউট অফ টেকনোলজি জার্মানির ডেগেনডর্ফে অবস্থিত একটি সরকারী বিশ্ববিদ্যালয়। প্রতিষ্ঠানটি ১৯৯৪ সালে প্রতিষ্ঠিত হয়।

উৎস

বহিঃসংযোগ 
 ডেগেনডরফ ইনস্টিটিউট অফ টেকনোলজির ওয়েবসাইট

জার্মানির শিক্ষাপ্রতিষ্ঠান
১৯৯৪-এ প্রতিষ্ঠিত শিক্ষাপ্রতিষ্ঠান
অর্থনৈতিক প্রবৃদ্ধি

অর্থনৈতিক প্রবৃদ্ধি বলতে নির্দিষ্ট সময়ে একটি দেশের অর্থনীতিতে পণ্য ও সেবার উৎপাদন বৃদ্ধি বোঝায়। সাধারণতঃ কোন দেশের মোট দেশজ উৎপাদন বৃদ্ধির শতকরা হারকে অর্থনৈতিক প্রবৃদ্ধি হিসেবে আখ্যায়িত করা হয়।

একটি দেশ অর্থনৈতিক ভাবে কতটা উন্নতি করছে তার প্রধান নিয়ামক অর্থনৈতিক প্রবৃদ্ধি। সহজ ভাষায় অর্থনীতিতে প্রবৃদ্ধি বলতে মোট দেশজ উৎপাদনের বর্ধিত অংশের শতকরা মানকে বোঝায়। বাৎসরিক প্রবৃদ্ধি হিসাবের সময় বৎসরান্তে পণ্য ও সেবার মূল্যমান চলতি মূল্যে নিরূপিত হতে পারে। তবে বৎসরান্তে পণ্য ও সেবার চলতি মূল্যে নিরূপিত মূল্যমান মূল্যস্ফীতির অনুপাতে সমন্বয় করা যেতে পারে; তাতে মোট দেশজ উৎপাদন প্রকৃত পরিমাপ পাওয়া যাবে।

প্রবৃদ্ধি বনাম ব্যবসায় চক্র 
ব্যবসায় লাভ লোকসান বা উত্থান পতন থাকে। তা হতে পারে সংক্ষিপ্ত সময়ের জন্য বা একটি নির্দিষ্ট সময়ের জন্য কিংবা কোন নির্দিষ্ট ব্যবসায়ের জন্য। শিল্প বিপ্লব পরবর্তী দুই শত বৎসরে পরিলক্ষিত হয়েছে যে, অর্থনীতিতে ধারাবাহিকচক্রে উত্থান ও পতন হয়ে থাকে। একে বলা হয় ব্যবসায় চক্র। ব্যবসায় চক্র আবতর্নশীল। সাধারণতঃ ব্যবসায় চক্র পরিলক্ষিত হয় অত্যন্ত স্বল্প পরিসরে এবং স্বল্প সময়ের জন্য। তবে তা দীর্ঘ সময়েরও জন্য হতে পারে। ব্যবসায় চক্রের উত্থান পর্বে মোট দেশজ উৎপাদনের প্রবৃদ্ধি ও মুদ্রাস্ফীতি হতে থাকে। অপরপক্ষে ব্যবসায় চক্রের পতন পর্বে ক্রমাগত উৎপাদন হ্রাস পেতে থাকে, পণ্য ও সেবার মূল্যসূচক ধারাবাহিকভাবে পড়ে যেতে থাকে।

তথ্যসূত্র

বহিঃসংযোগ 

 
অর্থনীতি
অর্থনৈতিক সূচক
ব্যষ্টিক অর্থনীতি
অর্থনীতি পারিভাষিক শব্দ
জনকল্যাণ অর্থনীতি
অর্থনৈতিক উন্নয়ন
সামষ্টিক অর্থনৈতিক সূচক
সভেতলানা শকোলিনা

সভেতলানা ভ্লাদিমিরোভা শকোলিনা (; জন্ম: ৯ মার্চ, ১৯৮৬) স্মোলেনস্ক এলাকার ইয়ার্তসেভোয় জন্মগ্রহণকারী রাশিয়ার ক্রীড়াবিদ। তার শারীরিক কাঠামো হচ্ছে - লম্বায়  এবং ওজনে প্রায় । তিনি অ্যাথলেটিক্স ইভেন্টে রাশিয়ার পক্ষে উচ্চ লাফ দিয়ে থাকেন। ২০১২ সালে লন্ডনে অনুষ্ঠিত অলিম্পিক গেমসে নিজস্ব সেরা ২.০৩ মিটারের উচ্চতা অতিক্রম করে ব্রোঞ্জপদক লাভ করেছিলেন। মস্কোয় অনুষ্ঠিত ২০১৩ সালের বিশ্ব অ্যাথলেটিকস চ্যাম্পিয়নশিপে একই দূরত্ব অতিক্রমের মাধ্যমে স্বর্ণপদক জয় করেন। তবে, অভ্যন্তরীণ ক্রীড়ায় তার নিজস্ব সেরা ২.০০ মিটারের উচ্চতা অতিক্রম করেছেন আর্নস্টাডে ফেব্রুয়ারি, ২০১০ সালে।

প্রারম্ভিক জীবন 
কৈশোরে তিনি ২০০৩ সালের বিশ্ব যুব অ্যাথলেটিক্স চ্যাম্পিয়নশীপ ও ২০০৪ সালের বিশ্ব যুব অ্যাথলেটিক্স চ্যাম্পিয়নশীপ প্রতিযোগিতায় রৌপ্যপদক জয় করেন। ২০০৫ সালের ইউরোপীয় জুনিয়র অ্যাথলেটিক্স চ্যাম্পিয়নশীপে স্বর্ণপদক জয় করেন। তখন তার নিজস্ব সেরা উচ্চ লম্ফের দূরত্ব ছিল - ২০০৩ সালে ক্রাসনোদারে ১.৮৮ মিটার, ২০০৪ সালের জুলাইয়ে ১.৯১ মিটার ও জুন, ২০০৫ সালে মানহেইমে ১.৯২ মিটার। ২০০৭ সালে আরো একটি স্বর্ণজয় করেন। একই সালে ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে তিনি ও আদোনিয়া স্টেরিও ১.৯২ মিটার উচ্চতা অতিক্রম করলেও শেষাবধি ১.৯৫ মিটারের বাঁধা পেরুতে পারেননি। এছাড়াও, জুন ২০০৭ সালে রাশিয়ার তুলায় নিজস্ব সেরা ১.৯৬ মিটার উচ্চতা অতিক্রম করেছিলেন।

খেলোয়াড়ী জীবন 

২০০৮ সালের গ্রীষ্মকালীন অলিম্পিকে অংশগ্রহণের বিষয়টি ছিল তার প্রথম বড়ধরনের প্রতিযোগিতায় অংশগ্রহণ। ঐ প্রতিযোগিতায় ১.৯৩ মিটার উচ্চতা অতিক্রম করে চতুর্দশ স্থান অধিকার করেন। মৌসুমের সেরা ১.৯৮ মিটার করেছিলেন জুলাই মাসে, কাজানে। ২০০৯ সালের জানুয়ারিতে রিজেকায় অনুষ্ঠিত ইউরোপীয় অ্যাথলেটিকস ইনডোর চ্যাম্পিয়নশীপে একই উচ্চতায় চতুর্থ হয়েছিলেন।

তথ্যসূত্র 

রুশ মল্লক্রীড়াবিদ
১৯৮৬-এ জন্ম
জীবিত ব্যক্তি
রুশ নারী উচ্চলম্ফকার
২০০৮ গ্রীষ্মকালীন অলিম্পিক প্রতিযোগী (ট্র্যাক এন্ড ফিল্ড)
২০১২ গ্রীষ্মকালীন অলিম্পিক প্রতিযোগী (ট্র্যাক এন্ড ফিল্ড)
রাশিয়ার অলিম্পিক মল্লক্রীড়াবিদ
রাশিয়ার অলিম্পিক ব্রোঞ্জপদক বিজয়ী
অলিম্পিক পদক বিজয়ী ক্রীড়াবিদ
২০১২ গ্রীষ্মকালীন অলিম্পিকের পদক বিজয়ী
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
গ্রীষ্মকালীন অলিম্পিকের পদক কেড়ে নেওয়া প্রতিযোগী
রাশিয়ার বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
রুশ অ্যাথলেটিক্স চ্যাম্পিয়নশিপ বিজয়ী
মল্লক্রীড়ায় ডোপিং মামলা
ডোপিং মামলায় রুশ ক্রীড়াবিদ